theophylactus-simocatta.historiae 7.85
8.14.1 Μὴ παραδράμοι δὲ τοὺς φιλοΐστορας καὶ τὰ κατὰ τὴν Εὐφημίαν τὴν μάρτυρα παραδόξως συμβεβηκότα κατ' ἐκεῖνο καιροῦ , ἀλλά τι μικρὸν παρεκτείνωμεν τὸν λόγον · τὰ γὰρ θείας ἐλλάμψεως διηγήματα τετευχότα πολλὴν ταῖς ψυχαῖς τῶν ἀκουόντων τὴν παρ' ἑαυτῶν φιλοτιμοῦνται ὠφέλειαν . Χαλκηδὼν πόλις καθίδρυται ἐπὶ στόματος Πόντου , ἐς τὸ ἀντιπέρας τοῦ τῶν Βυζαντίων πολίσματος . ἐν ταύτῃ νεὼς ἵδρυται Εὐφημίας τῆς μάρτυρος , ἔνθα πρεσβύτης λόγος καθέστηκε τὸ πανίερον σῶμα ἐπὶ σηκῷ καθεστάναι τῆς μάρτυρος . γίνεται τοιγαροῦν καθ' ἕκαστον ἐνιαυτὸν κατὰ τὴν ἡμέραν τοῦ κατ' αὐτὴν μαρτυρίου σημεῖον παραδοξότατον καὶ τοῖς μὴ τεθεαμένοις συλλήβδην εἰπεῖν ἀπιστότατον διὰ τὴν ὑπεροχὴν τῆς θείας ἐνεργείας ἐκείνης . τετρακοσίοις γὰρ ἤδη που ἐνιαυτοῖς ἐν τῷ τάφῳ ἐγκειμένου τοῦ σώματος , κατὰ τὴν προαγορευθεῖσαν ἡμέραν ἐπ' ὄψεσι τῶν ὄχλων ὁ τῆς ἱερατικῆς τῶν αὐτόθι προεστὼς ἐκκλησίας σπόγγοις ἀπὸ σώματος τεθνεῶτος πηγὰς αἱμάτων ἀρύεται · καὶ ἴδοις ἂν ὡς ἀπό τινος σώματος νεοσφαγοῦς ἰχῶρσι τραυμάτων ἀναμεμιγμένα τὰ αἵματα , μύροις συγκεκραμένα αὐτοφυέσι τισίν , καὶ τούτων τὰς διανομὰς ἐπὶ σκευῶν ἐξ ὑέλου πεποιημένων μικρῶν τοῖς ὄχλοις τὸν ἱερέα ποιούμενον . εἰσέρχεται τοίνυν εἰς τὸν βασιλέα Μαυρίκιον ἔννοιά τις τῷ δυοκαιδεκάτῳ χρόνῳ τῆς αὐτοκρατορικῆς ἐξουσίας ῥαθυμίᾳ περὶ τὰ θεῖα ψυχῆς , καὶ σμικρολογεῖται τὰ θαύματα , καὶ ἀποδοκιμάζεται παρ' αὐτῷ τὸ παράδοξον , καὶ ῥᾳδιουργικαῖς ἐπινοίαις ἀνθρώπων ἀνατίθησι τὸ μυστήριον . ἀπογυμνοῦται τοιγαροῦν τὸν ἀργύρεον κόσμον ὁ τάφος , καὶ περιφρουρεῖται ταῖς σφραγῖσι τὸ μνῆμα · οὕτω γὰρ τὸ τῆς ἀπιστίας θράσος ἠβούλετο . ἐπεὶ δ' ἡ κυρία ἐπεδήμει ἡμέρα , βασανίζεται τὸ ἀπόρρητον , ἐξετάζεται τὸ μυστήριον , τὰ θαύματα δοκιμάζεται , καὶ γίνεται τῆς ἑαυτῆς δυνάμεως διὰ τῶν θαυμάτων ἀπαράγραφος μάρτυς , καὶ πάλιν μεμυρισμένων αἱμάτων ἀπὸ τοῦ μνήματος πηγάζουσι ποταμοί , καὶ βλύζει ταῖς ἐκπομπαῖς τὸ μυστήριον , καὶ πιαίνονται σπόγγοι εὐωδίας αἱμάτων , καὶ πολυπλασιάζει ἡ μάρτυς τὴν ἔκροιαν · οὐκ οἶδε γὰρ γνώσεως φθονῆσαι θεὸς ἀπιστούμενος . οὕτω μὲν οὖν ἡ μάρτυς ἐπαιδαγώγει τοῦ βασιλέως τὸ ἄπιστον · ὁ δ' αὐτοκράτωρ ἀντέπεμπε ταῖς τῶν αἱμάτων ἐκβλύσεσι τὴν τῶν δακρύων ἐπίχυσιν , καὶ ταῖς ἐκροίαις τῶν μύρων ἀντεδίδου τῶν ὀμμάτων τὸν ὄμβρον , " θαυμαστὸς " φάσκων " ὁ θεὸς ἐν τοῖς ἁγίοις αὐτοῦ . "
Lemmas: 8.14.1 μή παρατρέχω δέ ὁ φιλοΐστωρ καί ὁ κατά ὁ Εὐφημία ὁ μάρτυς παράδοξος συμβεβηκός κατά ἐκεῖνος καιρός , ἀλλά τίς μικρός παρεκτείνω ὁ λόγος · ὁ γάρ θεῖος ἔλλαμψις διήγημα τυγχάνω πολύς ὁ Ψυχή ὁ ἀκούω ὁ παρά ἑαυτοῦ φιλοτιμέομαι ὠφέλεια . Χαλκηδών πόλις καθιδρύω ἐπί στόμα Πόντος , εἰς ὁ ἀντιπέρα ὁ ὁ Βυζάντιος πόλισμα . ἐν οὗτος ναός ἱδρύω Εὐφημία ὁ μάρτυς , ἔνθα πρεσβύτης λόγος καθίστημι ὁ πανίερος σῶμα ἐπί σηκός καθίστημι ὁ μάρτυς . γίγνομαι τοιγάρ κατά ἕκαστος ἐνιαυτός κατά ὁ ἡμέρα ὁ κατά αὐτός μαρτύριον σημεῖον παράδοξος καί ὁ μή θεάομαι συλλήβδην εἶπον ἄπιστος διά ὁ ὑπεροχή ὁ θεῖος ἐνέργεια ἐκεῖνος . τετρακόσιοι γάρ ἤδη ποῦ ἐνιαυτός ἐν ὁ τάφος ἔγκειμαι ὁ σῶμα , κατά ὁ προαγορεύω ἡμέρα ἐπί ὄψις ὁ ὄχλος ὁ ὁ ἱερατικός ὁ αὐτόθι προίστημι ἐκκλησία σπόγγος ἀπό σῶμα θνῄσκω πηγή αἷμα ἀρύω · καί ὁράω εἄν ὡς ἀπό τις σῶμα νεοσφαγής ἰχώρ τραῦμα ἀναμείγνυμι ὁ αἷμα , μύρον συγκεράννυμι αὐτοφυής τις , καί οὗτος ὁ διανομή ἐπί σκεῦος ἐκ ὕαλος ποιέω μικρός ὁ ὄχλος ὁ ἱερεύς ποιέω . εἰσέρχομαι τοίνυν εἰς ὁ βασιλεύς Μαυρίκιος ἔννοια τις ὁ δυοκαιδέκατος χρόνος ὁ αὐτοκρατορικός ἐξουσία ῥᾳθυμία περί ὁ θεῖον Ψυχή , καί σμικρολογεω ὁ θαῦμα , καί ἀποδοκιμάζω παρά αὐτός ὁ παράδοξος , καί ῥᾳδιουργικαῖς ἐπίνοια ἄνθρωπος ἀνατίθημι ὁ μυστήριον . ἀπογυμνόω τοιγάρ ὁ ἀργύρεος κόσμος ὁ τάφος , καί περιφρουρώ ὁ σφραγίς ὁ μνῆμα · οὗτος γάρ ὁ ὁ ἀπιστία θράσος βούλομαι . ἐπεί δέ ὁ κύριος ἐπιδημέω ἡμέρα , βασανίζω ὁ ἀπόρρητος , ἐξετάζω ὁ μυστήριον , ὁ θαῦμα δοκιμάζω , καί γίγνομαι ὁ ἑαυτοῦ δύναμις διά ὁ θαῦμα ἀπαράγραφος μάρτυς , καί πάλιν μυρισμένος αἷμα ἀπό ὁ μνῆμα πηγάζω ποταμός , καί βλύζω ὁ ἐκπομπή ὁ μυστήριον , καί πιαίνω σπόγγος εὐωδία αἷμα , καί πολυπλασιάζω ὁ μάρτυς ὁ ἔκροια · οὐ οἶδα γάρ γνῶσις φθονέω θεός ἀπιστέω . οὗτος μέν οὖν ὁ μάρτυς παιδαγωγέω ὁ βασιλεύς ὁ ἄπιστος · ὁ δέ αὐτοκράτωρ ἀντιπέμπω ὁ ὁ αἷμα ἔκβλυσις ὁ ὁ δάκρυ ἐπίχυσις , καί ὁ ἔκροια ὁ Μύρων ἀντιδίδωμι ὁ ὄμμα ὁ ὄμβρος , " θαυμαστός " φάσκω " ὁ θεός ἐν ὁ ἅγιος αὐτός . "